Dragi učenici!

Za danas vam šaljem zadatke s riješenim primjerima za vježbu. **Danas ih rješavate. Pošaljite mi ih do utorka 7.4. riješene kad imamo sljedeći sat.** Pošaljite poslikano ili u wordu, kako vam je najlakše! Sve što nije jasno iz ovoga gradiva, pitajte!

GLAGOLSKI OBLICI – PONAVLJANJE

1. Zadanu rečenicu napisat ćemo u svim glagolskim vremenima i glagolskom načinu koji smo učili!

PREZENT Učenici marljivo vježbaju zadatke.

PERFEKT Učenici su marljivo vježbali zadatke.

AORIST – **ne možemo tvoriti od glagola vježbati jer se aorist tvori samo od SVRŠENIH GLAGOLA**

IMPERFEKT – Učenici marljivo vježbahu zadatke.

PLUSKVAMPERFEKT Učenici su bili marljivo vježbali zadatke.

 Učenici bijahu marljivo vježbali zadatke.

FUTUR I. Učenici će marljivo vježbati zadatke.

KONDICIONAL I. (sadašnji) Učenici bi marljivo vježbali zadatke.

KONDICIONAL II. (prošli) Učenici bi bili marljivo vježbali zadatke.

PAZI!

AORIST – tvori se samo od SVRŠENIH glagola!

IMPERFEKT – tvori se samo od NESVRŠENIH glagola!

1. Zadana je rečenica u prezentu. Napiši je u svim vremenima i gl. načinu na isti nači kao i u prethodnoj vježbi. Pazi! **Od svršenih glagola tvoriš AORIST, a od nesvršenih IMPERFEKT!**

**a)**

PREZENT Ja naučim zadatke vrlo brzo.

PERFEKT

AORIST

PLUSKVAMPERFEKT

FUTUR I.

KONDICIONAL I.

KONDICIONAL II.

b)

PREZENT Vi plaćate zbog pogreške.

PERFEKT

IMPERFEKT

PLUSKVAMPERFEKT

FUTUR I.

KONDICIONAL I.

KONDICIONAL II.

1. **Ponovimo točno pisanje futura I. Pročitaj i prouči!**
2. Ana će prošetati psa. – TOČNO

Ana će prošetat psa. – NETOČNO

1. Družit ćemo se cijelo popodne. – TOČNO

Družiti ćemo se cijelo popodne. – NETOČNO

1. Hoću li prepoznati točne rečenice? – TOČNO

Da li ću prepoznati točne rečenice? – NETOČNO

1. **Sljedeće pogrešne rečenice napiši točno.**
2. Igrati ćeš se s njima.
3. Neću stić na vlak.
4. Ja ću ti sve oprostit.
5. Oćemo li ručat odreske?
6. Da li hoćeš desert?
7. Biti će sve u redu.
8. Je li ćeš ići samnom u kino? (2 greške!)
9. Neću ti moć posudit bilježnicu. (2 greške!)
10. Pogledati ću taj film poslije.